ai4bharat/Pralekha huggingface dataset:
وزارتِ تعلیم
وزارت تعلیم بنیادی تعلیم کے مرحلے کی آموزش کی سطح کی براہ راست سمجھ پیدا کرنے کے لیے 'فاؤنڈیشنل لرننگ اسٹڈی' کا انعقاد کرے گی
یہ مطالعہ دنیا میں اپنی نوعیت کا پہلا مطالعہ ہوگا، جس کا مقصد 22 بھارتی زبانوں کے فہم کے ساتھ پڑھنے کے معیار قائم کرنا ہے
وزارت تعلیم بنیادی تعلیم کے مرحلے  پر طلبہ کی سیکھنے کی سطح کی براہ راست سمجھ حاصل کرنے کے لیے ایک 'بنیادی آموزش کا مطالعہ' کرے گی۔ یہ مطالعہ دنیا میں اپنی نوعیت کا پہلا مطالعہ ہوگا کیوں کہ اس کا مقصد 22 بھارتی زبانوں کی سمجھ کے ساتھ پڑھنے کے معیار قائم کرنا ہے۔ فاؤنڈیشنل لرننگ اسٹڈی این سی ای آر ٹی کے ذریعے نمونہ شدہ اسکولوں میں چار دن یعنی 23 سے 26 مارچ 2022 تک کی جائے گی۔ اس مطالعے میں تقریباً 10000 اسکولوں اور 1 لاکھ طلبہ کی شرکت متوقع ہے۔ بنیادی تعلیم کے مطالعے کے مخصوص مقاصد درج ذیل ہیں:
- این آئی پی یو این بھارت مشن کے لیے بیس لائن قائم کرنے کے لیے گریڈ 3 کے طلبہ کی بنیادی تعلیم کا بڑے پیمانے پر جائزہ لینا
- مطالعہ کے تحت تشخیص کی جانے والی ہر زبان کے لیے سمجھ کے ساتھ روانی کے لیے پڑھنے کی مہارت کے معیار کو قائم کرنا
- ایس ڈی جی 4.1.1 کے لیے ڈیٹا فراہم کرنا۔ 
قومی تعلیمی پالیسی 2020 میں اس بات کو اجاگر کیا گیا ہے کہ "ہندسوں کے ساتھ پڑھنے اور لکھنے اور بنیادی کارروائیاں کرنے کی صلاحیت مستقبل میں اسکولی تعلیم اور زندگی بھر سیکھنے کے لیے ایک ضروری بنیاد اور ناگزیر شرط ہے"۔ بنیادی برسوں میں 'سیکھنے کی کام یابی' پر توجہ مرکوز کرنا مناسب ہے تاکہ سیکھنے والوں کو ان کے بعد کے سیکھنے کے تجربات کو مزید بامعنی اور جذب کرنے کی صلاحیتیں فراہم کی جا سکیں۔ اگرچہ سیکھنے کی جہت کئی گنا ہو سکتی ہے لیکن بنیادی ہندسوں کے تصورات  کو سمجھنے، لکھنے اور سمجھنے کے ساتھ پڑھنے کی بنیادی صلاحیت بنیادی مرحلے پر آموزش کے اہداف سے متعلق ہے۔ وزارت تعلیم نے قومی سطح پر بنیادی تعلیم کے دائرہ کار کو مستحکم کرنے کے لیے لائحہ عمل فراہم کرنے کے لیے 'سمجھ اور ہندسوں کے ساتھ پڑھنے میں مہارت کے لیے قومی پہل'  مشن کا آغاز کیا ہے۔
فاؤنڈیشنل لرننگ اسٹڈی گریڈ 3 کی سطح پر بچوں کے لیے مختلف بھارتی زبانوں میں سمجھ کے ساتھ پڑھنے میں معیار قائم کرنے کے قابل بنائے گی۔ یہ عمر کے لحاظ سے مناسب اور نامعلوم متن کو ایک خاص رفتار سے، درست اور سمجھ کے ساتھ پڑھنے اور بنیادی ہندسوں کی مہارتوں کا جائزہ لے گا اور این آئی پی یو این بھارت نشانوں کے لیے ایک بیس لائن تشکیل دے گا۔
وزارت خزانہ
ڈائرکٹوریٹ آف روینیو آف انٹلی جینس  ممبئی نے ممبئی ہوائی اڈے پر لگ بھگ 6.2 کروڑ روپئے مالیت کا اسمگل کیا ہوا 10 کلو گرام سونا ضبط کیا اور 2 افراد کو گرفتار کیا
ڈائرکٹوریٹ آف روینیو آف انٹلی جینس  ممبئی نے 3 اور 4 جون 2023 کو دوالگ الگ معاملوں میں ممبئی ہوائی اڈے پر لگ بھگ 6.2 کروڑ روپئے مالیت کا اسمگل کیا ہوا 10 کلو گرام سے زیادہ سونا ضبط کیا اور 2 افراد کو گرفتار کیا ہے۔
پہلے معاملے میں مخصوص اطلاع کی بنیاد پر ایئر انڈیا ایکسپریس فلائٹ نمبر IX 252 کے ذریعہ شارجہ سے دو مسافرممبئی پہنچے، ا نہیں ایجنسی کے لوگوں نے روک لیا۔ مذکورہ مسافروں سے پوچھ گچھ اور تلاشی کےدوران 8 کلو گرام وزن کے غیر ملکی مارکےکے 24 کیرٹ کی 8 سونےکی چھڑیاں جو انہوں نے اپنے کپڑے میں چھپا رکھی تھیں ، برآمد ہوئیں ، مزید پوچھ گچھ کے فوری بعداس مسافر کےایک اور ساتھی کوگرفتارکیا گیا جس کے پاس سے 8 کلو گرام وزن کی سونے کی چھڑیاں برآمد ہوئیں جس کی قیمت 4.94 کروڑ روپئے تھی ۔ تینوں افرادکو پہلے کیس میں گرفتارکرلیا گیاہے ۔
دوسرے کیس میں دوبئی سے آنےوالےایک ہندوستانی شہری کو 3 جون 2023 کو ممبئی چھترپتی شیواجی مہاراج انٹرنیشنل ہوائی اڈے پرروکاگیا۔ مسافر کے بیگ کی تلاشی لی گئی اور بیگ کی تلاشی کے دوران 56 لیڈیز پرس برآمد ہوئے۔
برآمد شدہ سونے کی تاروں کا خالص وزن 2005 گرام اور عارضی قیمت 1,23,80,875 روپے تھی۔ مذکورہ مسافر کو اس معاملے میں گرفتار کیا گیا تھا۔ دوسری گرفتاری میں بظاہر پڑھے لکھے افراد شامل ہیں جو سونے کی اسمگلنگ کی منصوبہ بندی اور اس پر عمل درآمد میں براہ راست ملوث ہیں۔
دونوں ہی صورتوں میں نئے طریقہ کار کا پتہ چلا، جو کہ ڈی آر آئی کے افسران کو ملک میں مختلف شکلوں میں سونے کی سمگلنگ کرنے والے سنڈیکیٹس کو روکنے کے لیے مستقل بنیادوں پر درپیش نئے چیلنجوں کی نشاندہی کرتا ہے۔ ممبئی بین الاقوامی ہوائی اڈے پر چاندی کے رنگ کے دھاتی تاروں کی شکل میں غیر ملکی نشان زدہ سونا اور چھپایا گیا 24 قیراط سونا ضبط کرنا سونے کی اسمگلنگ کے خلاف جاری لڑائی کی واضح یاد دہانی کراتا ہے۔
تقریباً 6.2 کروڑ مالیت کا کل 10 کلو سونا ضبط کیا گیا ہے اور مذکورہ معاملات میں کل 4 مسافروں کو گرفتار کیا گیا ہے۔ مزید تحقیقات جاری ہیں۔
سٹرک ٹرانسپورٹ اور شاہراہوں کی وزارت
جواہر لال نہرو پورٹ ٹرسٹ کو دورافتادہ روڈنیٹ ورک سے جوڑنے کے لئے تقریباً 3500 کروڑ روپئے کی لاگت سے بندرگاہوں کی ترقی اور متعدد سڑکوں کو جوڑنے کا پروجیکٹ
روڈ ٹرانسپورٹ اور شاہراہ کے مرکزی وزیر جناب نتن گڈکری نے کہاکہ ملک بھر میں بندرگاہوں اور گھریلو پیداوار اور کھپت کے مراکز کے درمیان بہترکنکٹیوٹی فراہم کرنے کے وزیراعظم جناب نریندر مودی کے وژن کے مدنظر ہماری حکومت ورلڈکلاس روڈ نیٹ ورک کی تعمیر کے ذریعہ بندرگاہوں کی ترقی کے لئے پابندعہدہے۔
اپنے سلسلے وار ٹویٹ کے ذریعہ جناب گڈکری نے بتایا کہ نیشنل ہائی وے اتھارٹی آف انڈیا نے جواہرلال نہرو پورٹ ٹرسٹ  کو دورافتادہ روڈ نیٹ ورک سے جوڑنے کے لئے تقریباً 3500 کروڑ روپئے کی لاگت سے متعدد سڑکوں کو جوڑنے والے پروجیکٹوں سے متعلق این ایچ -4 بی  اور ایس ایچ -54 کی تجدیدکاری اور درستگی کا کام شروع کیا ہے۔
وزیرموصوف نے کہا کہ تقریباً 38 لاکھ ٹریفک کی سہولت فراہم کرنے والے ان پروجیکٹوں سےسفر کا وقت اور گاڑیوں کو چلانے کا خرچ کم ہوگا۔ انہوں نے کہاکہ اس سے خطے کی اقتصادی ترقی میں اضافہ ہوگا اور نوی ممبئی انٹرنیشنل ایئرپورٹ سے کنکٹیوٹی بہتر ہونے کے ساتھ ساتھ برآمدات میں بھی اضافہ ہوگا۔وزیرموصوف نے مزیدکہاکہ کرال پھاٹا اور گاواں پھاٹا پر موجود دو گریڈسپریٹرز سے لین کو بدلنے کی رفتار بھی بڑھے گی اور یہ قومی اور ریاستی سڑکوں کو جوڑنے کا کام کرے گا۔
ریلوے کی وزارت
سوشل میڈیا میں آر پی ایف میں کانسٹیبل کی 19800 آسامیوں کی فرضی بھرتی کے نوٹیفکیشن کے بارے میں وضاحت
ریلوے پروٹیکشن فورس  میں کانسٹیبل کی 19800 آسامیوں پر بھرتی کے حوالے سے سوشل میڈیا اور اخبارات میں ایک فرضی خبر گردش کر رہی ہے۔ اس سلسلے میں مطلع کیا جاتا ہے کہ آر پی ایف یا وزارت ریلوے نے اپنی سرکاری ویب سائٹس یا کسی پرنٹ یا الیکٹرانک میڈیا کے ذریعے ایسا کوئی نوٹیفکیشن جاری نہیں کیا ہے۔
اس بات کا اعادہ کیا جاتا ہے کہ یہ خبر جھوٹی ہے اور کسی کو اس پر توجہ نہیں دینی چاہیے۔
ش ح۔ ش ت۔ج
Uno-308
(Visitor Counter : 78
وزیراعظم کا دفتر
وزیر اعظم نے نوراتری کے موقع پر لوگوں کو مبارکباد دی
نئی دہلی،29 ستمبر وزیر اعظم نریندر مودی نے ٹوئیٹر کے ذریعے نوراتری کے مبارک موقع پر لوگوں کو مبارکباد دی۔
وزیر اعظم نے ٹوئٹ کیا ہے ‘‘ کل سے، ملک میں نوراتری کا مقدس موقع ہوگا۔ درگا پوجا کی وجہ سے بھی جشن کا ماحول ہوگا۔ میں اپنے ہم وطنوں کو اس خاص موقع پر نیک خواہشات پیش کرتا ہوں’’۔
۔ ۔ ۔ ۔ ۔ ۔ ۔ ۔ ۔

U. No. 4393
(Visitor Counter : 54
وزیراعظم کا دفتر
بین الاقوامی یوم یوگا کے موقع پر وزیراعظم نے رانچی میں یوگا مشقوں کی قیادت کی
نئی دہلی،21جون :وزیراعظم ، جناب نریندرمودی نے بین الاقوامی یوم یوگا کے موقع پرآج رانچی میں بڑے پیمانے پرکی جانے والی یوگا مشقوں میں شرکت کی ۔
یوگا اجلاس سے فوراپہلے وزیراعظم نے اپنی تقریرشروع کرتے ہوئے کہاکہ‘‘ہماری نعرہ یوگا برائے امن ہم آہنگی اورترقی ہوناچاہیئے ’’
اس موقع پرہرایک کو مبارکباد دیتے ہوئے انھوں نے میڈیا کے افراد اور سوشل میڈیا سے وابستہ تمام افراد کی اس رول کے لئے ستائش کی جو انھوں نے یوگا کا پیغام پھیلانے میں اداکیاہے ۔
وزیراعظم نے کہاکہ اب وہ جدید یوگا کا پیغام شہروں سے گاوؤں اور غریبوں نیز قبائلی طبقو ں کے گھروں تک لے جاناچاہتے ہیں ۔ انھوں نے اس بات پرزوردیاکہ یوگا غریبوں اورقبائلیوں کی زندگی کا حصہ بننا چاہیئے کیونکہ بیماری کی وجہ سے یہی لوگ سب سے زیادہ پریشان ہوتے ہیں ۔
وزیراعظم نے کہاکہ بدلتے ہوئے وقت کے ساتھ ساتھ ہمارا فوکس بھی بیماری کی روک تھام کے ساتھ ساتھ صحت مندی پرہوناچاہیئے ۔ انھوں نے کہاکہ یوگاسے ہمیں طاقت ملتی ہے ۔ انھوں نے کہاکہ یہ یوگا اورقدیم ہندوستانی فلسفے کا جذبہ ہے ۔
وزیراعظم نے کہاکہ یوگا صرف ان مشقوں کا نام نہیں ہے جوہم زمین یاچٹائی پرتھوڑی دیر کے لئے کرتے ہیں ۔ انھو ںنے کہا کہ یوگا کا مطلب ہے نظم وضبط اور لگن اور اس پرہمیں زندگی بھرعمل کرناچاہیئے ۔
وزیراعظم نے کہاکہ یوگا عمر ، رنگ ، نسل ، طبقے ، افکار ، ذات پات امیر یا غریب ، ملک یا سرحد کی قید سے ماوراہے ۔ انھوں نے کہاکہ یوگا کا تعلق ہرایک سے ہے ۔
وزیراعظم نے کہاکہ آج ڈرائنگ روم سے بیڈروم تک پارکوں سے اسپورٹس کمپلکس تک اورسڑکوں سے صحت مراکز تک یوگا نے ہرایک انسان کی توجہ اپنی طرف مبذول کرائی ہے ۔
جناب نریندرمودی نے کہاکہ یوگا قدیم بھی اورجدید بھی ہے ۔ انھوں نے کہاکہ یہ مسلسل بھی ہے اور تبدیل ہونے والا بھی ۔
جناب نریندرمودی نے کہاکہ صدیوں سے یوگا کا جذبہ ایک ہی رہاہے ۔ یعنی صحت مند جسم ، مضبوط دماغ ، اتحاد کا جذبہ ۔ انھوں نے کہاکہ یوگا معلومات ، کام اورلگن کا مکمل امتزج ہے ۔
وزیراعظم نے کہاکہ کیونکہ دنیا یوگا کو اپنارہی ہے ، اس لئے ہمیں اس موضوع سے متعلق تحقیق پربھی زوردیناچاہیئے ۔ انھوں نے کہاکہ یوگا ہمیں ادبیات ،فیزیوتھریپی اورمصنوعی ذہانت جیسے نظاموں سے منسلک کرتاہے ۔
نائب صدر جمہوریہ ہند کا سکریٹریٹ
نائب صدر جمہوریہ نے خواتین کو تفویض اختیارات کے لئے قومی مہم چلانے کی اپیل کی
نائب صدر جمہوریہ نے لڑکیوں کے ساتھ امتیاز کرنے کے لئے سماج کی سوچ میں تبدیلی پر زور دیا
نائب صدر نے سیاسی جماعتوں سے پارلیمنٹ اور ریاستی قانون ساز اداروں میں خواتین کو ریزرویشن دینے پر اتفاق رائے قائم کرنے کی تلقین کی
خواتین کی اقتصادی خودکفالت کے لئے والدین کی جائیداد میں ان کے لئے برابر کے حق کی وکالت کی
نائب صدر جمہوریہ نے عوامی نمائندوں سے خطرناک صنفی تناسب کی سنگینی کے بارے میں عوام کے اندر بیداری پھیلانے کے لئے کہا
شہریوں سے ایک خوش حال بھارت کی تعمیر کے ’یَگ‘ میں تعاون دینے کی درخواست کی
نئی دہلی، 23 /اگست 2020 ۔ نائب صدر جمہوریہ جناب ایم وینکیا نائیڈو نے خواتین کو اختیارات کی تفویض کے لئے قومی مہم چلانے کی اپیل کرتے ہوئے یہ یقینی بنانے کو کہا ہے کہ کسی بھی لڑکی کو اسکولی تعلیم سے محروم نہ کیا جائے۔
انھوں نے کہا کہ حالانکہ ’بیٹی بچاؤ، بیٹی پڑھاؤ‘ جیسی عوامی مہم کا مثبت اثر ہورہا ہے، پھر بھی سماج کی سوچ کو بدلنے کے لئے مزید کوششوں کی ضرورت ہے۔
’’خواتین کے ساتھ تفریق کو ختم کرکے ان کو اختیارات تفویض کرنا‘‘ کے عنوان سے اپنے ایک فیس بک پوسٹ میں جناب نائیڈو نے لکھا ہے کہ ملک کی آبادی میں تقریباً 50 فیصد خواتین ہیں۔ سیاسی سمیت ہر شعبے میں انھیں برابری کا موقع دیے بغیر ملک ترقی نہیں کرسکتا۔ انھوں نے لکھا ہے کہ اس کے لئے ہمیں اپنے برتاؤ اور عمل سے ان کے ساتھ تفریق ختم کرنی ہوگی اور یہی ہمارا ہدف بھی ہونا چاہئے۔
انھوں نے سیاسی جماعتوں سے درخواست کی کہ وہ پارلیمنٹ اور ریاستی قانون ساز اداروں میں خواتین کو خاطرخواہ ریزرویشن دینے کے معاملے پر جلد از جلد اتفاق رائے قائم کریں۔ خواتین کی اقتصادی خودکفالت کے لئے انھوں نے والدین کی جائیداد میں بھی برابر کے حق کی وکالت کی۔
نائب صدر نے حال ہی میں آبادی اور ترقیات سے متعلق بھارت کے اراکین پارلیمنٹ کی تنظیم  کے ذریعے جنسی تناسب کے متعلق تیار کی گئی رپورٹ ’’بھارت میں پیدائش کے وقت جنسی تناسب‘‘ کا اجرا کیا تھا۔ اس رپورٹ کے مطابق 2001-2017 کے دوران معمول سے کم لڑکیوں کی شرح پیدائش رہی۔
اس صورت حال کو تشویش ناک قرار دیتے ہوئے نائب صدر نے اسے بہتر بنانے کے لئے عوامی نمائندوں، میڈیا اور حکومت سمیت سبھی حصص داروں سے جنگی سطح پر کوشش کرنے کی درخواست کی۔
انھوں نے عوامی نمائندوں سے اس صورت حال کی سنگینی کے بارے میں عوام کے اندر بیداری کرنے کی درخواست کی۔ نائب صدر نے ہر شہری سے جہیز جیسی بری رسم کی مخالفت کرنے اور بیٹوں کو ترجیح دینے والی سماجی فکر کو ختم کرنے کی بھی تلقین کی۔
مادر رحم میں جنین کی صنفی تشخیص  قانون کو سختی سے نافذ کرنے پر زور دیتے ہوئے نائب صدر نے کہا ہے کہ خواتین اور لڑکیوں کے تئیں کسی بھی طرح کی تفریق قابل قبول نہیں ہونی چاہئے۔
نیو انڈیا کی راہ میں آنے والی غریبی، ناخواندگی اور دیگر غلط سماجی رسومات کے خلاف شہریوں سے مشترکہ کوششیں کرنے کی اپیل کرتے ہوئے نائب صدر جمہوریہ نے لکھا ہے کہ ہر شہری بالخصوص نوجوانوں کو ایک ایسے خوش حال اور فارغ البال بھارت کی تعمیر میں آگے بڑھ کر تعاون دینا چاہئے، جہاں کوئی تفریق نہ ہو
بندرگاہوں، جہاز رانی اور آبی راستوں کی وزارت
قومی آبی گزرگاہوں پر ٹریفک میں اضافہ
قومی آبی گزرگاہوں پر کارگو موومنٹ نے سال 22-2021 کے مقابلے میں 23-2022کے دوران مجموعی طور پر 16فیصد  کا اضافہ درج کیا ہے۔
اتر پردیش میں وارانسی سے ہلدیہ  کے درمیان ٹریفک 22-2021 میں 10.93 ملین ٹن سے بڑھ کر 23-2022میں 13.17 ملین ٹن ہو گئی جس میں 20.52 فیصد کا اضافہ درج کیا گیا۔
ان لینڈ واٹر ویز اتھارٹی آف انڈیا  جل مارگ وکاس پروجیکٹ کو ہلدیہ – وارانسی  کے درمیان قومی آبی گزرگاہ-1  کی صلاحیت میں اضافے کے لیے تخمینہ جاتی 4633.81 کروڑ روپے کی لاگت کے ساتھ نافذکررہی ہے ۔ جے ایم وی پی کا مقصد این ڈبلیو-1کی نقل و حمل کی کارکردگی اور اعتماد کو بڑھانا ہے۔
پروجیکٹ کئی اجزاء پر مشتمل ہے جیسے وارانسی، صاحب گنج اور ہلدیہ میں ، ملٹی موڈل ٹرمینلزکی ترقی ؛ کالوگھاٹ میں انٹر موڈل ٹرمینل؛
فیئر وے ڈیولپمنٹ، نیوی گیشن سہولیات ؛ کمیونٹی جیٹیز، فرکّا میں نیا نیوی گیشن لاک، فرکّا میں موجودہ نیوی گیشنل لاک کی جدید کاری؛ فوری پونٹون اوپننگ سسٹم وغیرہ۔
یہ معلومات بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج راجیہ سبھا میں ایک تحریری جواب میں دی۔
وزارت آیوش
آیوش وزارت نے اتر پردیش میں صحت کی دیکھ بھال کی سہولیات کو بڑا فروغ دیا ہے؛ قومی آیوش مشن کے تحت 553.36 کروڑ کی سرمایہ کاری کی جائے گی
- ریاست کے آٹھ شہروں میں 50 بستروں والے آٹھ آیوش مربوط اسپتالوں کا افتتاح کیا گیا
- 500 آیوش ہیلتھ اینڈ ویلنس مراکز کا افتتاح کیا گیا
- ایودھیا میں 49.83 کروڑ روپے کی لاگت سے آیوش ایجوکیشنل انسٹی ٹیوٹ  قائم کیا جائے گا
- چھ شہروں میں چھ نئے 50 بستروں کے مربوط آیوش اسپتال بنائے جائیں گے
- ریاست کے مختلف اضلاع میں 250 نئی آیوش ڈسپنسریاں قائم کی جائیں گی
- قومی آیوش مشن  کے تحت مختلف سرگرمیوں کے لیے حکومت ہند کی طرف سے اتر پردیش کو کل 553.36 کروڑ روپے جاری کیے گئے ہیں
آیوش کی وزارت نے آج ریاست اتر پردیش میں صحت کی دیکھ بھال کی سہولیات کو آگے بڑھانے کے لیے کئی بڑے اقدامات کا اعلان کیا۔ قومی آیوش مشن کے تحت مختلف سرگرمیوں کے لیے حکومت ہند کی طرف سے اتر پردیش کو کل 553.36 کروڑ روپے کی رقم جاری کی گئی ہے۔ یہ بڑے اعلانات آیوش اور بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج اتر پردیش کے وزیر اعلیٰ یوگی آدتیہ ناتھ کی موجودگی میں کیے۔
ملک میں ایک پائیدار، موثر اور سستی صحت کی دیکھ بھال کی تعمیر کی کوشش میں، آٹھ نئے 50 بستروں کے مربوط آیوش اسپتالوں کا افتتاح کیا گیا۔ یہ دیوریا، کوشامبی، سون بھدر، لکھنؤ، کانپور، سنت کبیر نگر، کانپور دیہات، اور للت پور میں واقع ہیں۔ یہ 72 کروڑ روپے کی کل سرمایہ کاری کے ساتھ بنائے گئے تھے۔ ریاست کے مختلف حصوں میں کل 500 نئے آیوش ہیلتھ اینڈ ویلنس سینٹرز  کا بھی افتتاح کیا گیا۔
لوگوں کے لیے صحت کی دیکھ بھال کی اس مضبوط بنیاد پر تعمیر کرتے ہوئے، مرکزی وزیر نے 49.83 روپے کروڑ کی سرمایہ کاری کے ساتھ آیوروید کے لیے ایک نئے آیوش تعلیمی ادارے کا سنگ بنیاد رکھا۔ آیوروید کا یہ نیا انسٹی ٹیوٹ ایودھیا میں قائم ہوگا۔ اس کے علاوہ، چھ نئے 50 بستروں کے اسپتالوں کا بھی سنگ بنیاد رکھا گیا جو اناؤ، شراوستی، ہردوئی، گورکھپور، سنبھل اور مرزا پور میں قائم ہوں گے۔ اس پروجیکٹ کے لیے کل 78 کروڑ روپے کا منصوبہ بنایا گیا ہے۔ ریاست کے مختلف اضلاع میں کل 250 نئی آیوش ڈسپنسریاں بھی تعمیر کی جائیں گی۔
ریاست میں صحت کی دیکھ بھال کے ایک مضبوط نظام کی تعمیر میں آیوش کے کردار کے بارے میں بات کرتے ہوئے، جناب سونووال نے کہا کہ 50 بستروں پر مشتمل مربوط آیوش اسپتالوں کی تعمیر سے عوام کو ان کی مجموعی صحت کے لیے مختلف آیوش نظاموں کے ادویات کے مناسب فوائد حاصل ہوں گے۔ انھوں نے مزید کہا کہ آیوش ہیلتھ اینڈ ویلنس سنٹر بنیادی طور پر ابتدائی سطح پر تعمیر کیا گیا ہے، جس کا مقصد آیوش اصولوں اور طریقوں پر مبنی لوگوں کی مجموعی صحت کا خیال رکھنا ہے، تاکہ لوگ صحت مند زندگی گزار سکیں۔
اس موقع پر اتر پردیش کے وزیر اعلیٰ یوگی آدتیہ ناتھ نے کہا کہ آیوش وزارت کی طرف سے اٹھائے گئے اقدامات سے عام لوگوں کو بہت مدد ملے گی۔
مرکزی کابینہ نے آیوشمان بھارت کے تحت 12,500 آیوش صحت اور تندرستی مراکز  کو 2023-24 تک کی مدت کے لیے قومی آیوش مشن کے ذریعے عمل میں لانے کی منظوری دی ہے۔ اس جزو کا مقصد بیماری کے بوجھ کو کم کرنے اور عوام کو ”خود کی دیکھ بھال“ کے لیے بااختیار بنانے کے لیے آیوش کے اصولوں اور طریقوں پر مبنی ایک جامع صحت ماڈل کی خدمات فراہم کرنا ہے۔ اب، دوسرے مرحلے میں جو کہ 2025-26 تک جاری رہے گا، قومی آیوش مشن کے نفاذ کے ذریعے ریاستوں اور مرکز زیر انتظام علاقوں پر مشتمل ایک ٹارگٹڈ آیوش پبلک ہیلتھ پروگرام شروع کرنے کی بھی تجویز ہے۔
وزارت خزانہ
لانجیویٹی فنانس کی ماہر کمیٹی کی طرف سے گجرات انٹر نیشنل فنانس ٹیک - سیٹی- انٹر فنانس سروسیز سینٹرمیں لانجیویٹی مرکز کے قیام کی سفارش
لانجیویٹی فنانس پر انٹرنیشنل فنانس سروسز سینٹرز اتھارٹی کی تشکیل کردہ ماہرین کی ایک کمیٹی نے جس کی مشترکہ صدارت بینک آف امریکہ کی ملکی سربراہ  محترمہ کاکو نکھاٹے اور نیو انڈیا ایشورنس کمپنی لمیٹڈ کے سابق سی ایم ڈی مسٹر گوپالن سری نواسن کر رہے ہیں، 12 اپریل 2022 کو اپنی حتمی رپورٹ انٹرنیشنل فنانس سروسز سینٹرز اتھارٹی کے چیئرپرسن کو پیش کی۔
کمیٹی نے عالمی سطح پر لانجیویٹی فنانس میں ابھرتے ہوئے رجحانات کا جائزہ لیا اور یہ مشاہدہ کیا کہ 60 سال سے زیادہ عمر کے لوگوں کا آبادیاتی گروپ قوت خرید کے لحاظ سے اب بھی بہت زیادہ پیداواری ہے۔ یہ گروپ 15 ٹریلین ڈالر کی عالمی اخراجات کی طاقت کے ساتھ مالیاتی نظام کا امیر ترین حصہ ہے۔
لانجیویٹی انڈسٹری کے فروغ میں مالیاتی خدمات کے شعبے کے اہم کردار کو اجاگر کرتے ہوئے کمیٹی نے گجرات انٹر نیشنل فنانس ٹیک - سیٹی- انٹر فنانس سروسیز سینٹر میں پہلا گلوبل لانجویٹی مرکزقائم کرنے کی سفارش کی ہے اور تجویز پیش کی ہے کہ اس مرکز کو لمبی عمر کے مختلف مالیاتی حل پیش کرکے لانجیویٹی انڈسٹری کی ترقی پر توجہ دینی چاہیے۔ یہ کام سرکردہ کارپوریٹس اور مالیاتی اداروں جیسے بینک، پنشن فنڈز، اثاثہ جات کے انتظام کے فنڈز، انشورنس کمپنیوں وغیرہ کے ساتھ مل کر کیا جائے۔
ایکسپرٹ کمیٹی کی شریک چیئر پرسن محترمہ کاکو نکھاٹے کا کہنا ہے کہصحت کی دیکھ بھال اور طبی ٹیکنالوجی میں ترقی نے انسانوں کی عمر بڑھا دی ہے۔انٹر فنانس سروسیز سینٹر میں ایک مضبوط لمبی عمر کے مالیاتی مرکز کے قیام کا طویل مدتی وژن دولت کے انتظام، انشورنس، پنشن، سلور انٹرپرینیورشپ اور میڈل ٹورازم میں مواقع کو کھول سکتا ہے۔ اس سے گجرات انٹر نیشنل فنانس ٹیک - سیٹی- انٹر فنانس سروسیز سینٹر کو لمبی عمر کے فنانس، بے بی بومرز، جین ایکس اور جین وائی کی ضروریات کو فوری طور پر حل کرنے اور ہزاروں سالوں کے لئے راستہ طے کرنے میں عالمی رہنما کے طور پر ابھرنے میں مدد ملے گی۔ میں عالمی بینکوں، انشورنس کمپنیوں، مالیاتی اداروں، اور فنٹیکس اور ہیلتھ ٹیک کی حوصلہ افزائی کروں گا کہ وہ دنیا کے لئے لمبی عمر کا ایک منفرد مرکز بنانے کی خاطر یہاں شاپس قائم کریں۔
ایکسپرٹ کمیٹی کے شریک چیئرمین جناب گوپالن سری نواسن نے مشاہدے کی روشنی میں کہا کہ یہ ایک بہت اچھا اقدام ہے اورساٹھ سال سے زیادہ عمر کے لوگوں کے کردار پر یہ بہت ہی مثبت اثر ڈالے گا۔ انہوں نے مزید کہا کہ یہ انٹرنیشنل فنانس سروسز سینٹرز اتھارٹی کی جانب سے لمبی عمر کی مالیاتپر ایک ماہر کمیٹی قائم کرنے اور انٹرنیشنل فنانس سروسز سینٹرز میں لمبی عمر کے مالیاتی مرکز کی ترقی کی اہمیت کو تسلیم کرنے کی ایک اہم کوشش رہی ہے۔ یہ مرکز مہارت کی ترقی اور کاروباری ترقی پر توجہ دے گا اور ساٹھ سال سے زیادہ عمر کے لوگوں کے لئے مالیاتی اور انشورنس مصنوعات کی مانگ کو بھی پورا کرے گا۔
انٹرنیشنل فنانس سروسز سینٹرز اتھارٹی کے سربراہ نے ماہرین کی کمیٹی کا اُن کی قیمتی سفارشات پر شکریہ ادا کیا اور پائیدار مالیات کے مجموعی فریم ورک کے تحت گجرات انٹر نیشنل فنانس ٹیک - سیٹی- انٹر فنانس سروسیز سینٹر کی ترجیحات میں سے ایک کے طور پر لانجیویٹی فننانس کو فروغ دینے کے خیال کی تائید کی۔
کمیٹی کے اراکین میں بینکنگ، انشورنس، ویلتھ منیجمنٹ، فن ٹیک، قانونی تعمیل اور انتظامی مشاورت جیسے شعبوں سمیت لمبی عمر کے مالیاتی ماحولیات کے پورے نظام کے رہنما شامل تھے۔
کمیٹی کی رپورٹ ویب لنک کے ذریعے حاصل کی جا سکتی ہے:
https://ifsca.gov.in/Viewer/ReportandPublication/29
وزارات ثقافت
حال ہی میں ملنے والا دیو ی اَنّ پورنا کا مجسمہ کاشی وشو ناتھ مندر وارانسی میں اپنے صحیح مقام تک پہنچنے کے لئے 11 نومبر سے اپنا سفر شروع کرے گا: جناب جی کشن ریڈی
جناب جی کشن ریڈی اترپردیش میں 3 نومبر کو ایودھیا دیپوتسو سمیت مختلف ثقافتی تقریبات میں شرکت کریں گے
اہم جھلکیاں :
- آرکیا لوجیکل سروے آف انڈیا  نے 15 اکتوبر کو دیوی انّ پورنا دیوی کا مجسمہ حاصل کیا اور یہ کاشی وشو ناتھ مندر میں نصب کیا جائے گا۔
- سیاحت ،ثقافت اور شمال مشرقی خطے کی ترقی کے وزیر جناب جی کشن ریڈی 3 نومبر کو ایودھیا دیپوتسو پروگرام میں بھی شرکت کریں گے ۔
اوٹاوا ،کناڈا میں ملنے والا دیوی ان پورنا کا مجسمہ 15 اکتوبر کو آر کیالوجیکل سروے آف انڈیا کے ذریعہ موصول کیا گیا جوکہ کاشی وشو ناتھ مندر وارانسی اترپردیش میں اپنی آخری آرام گاہ کے لئے 11 نومبر کو اپنا سفر شروع کرے گا۔ یہ معلومات فراہم کراتے ہوئے ثقافت ،سیاحت اور شمال مشرقی خطے کی ترقی کے مرکزی وزیر نے کہا کہ وہ دیوی انّ پورنا کے مجسمے کے سفر اور وزیراعظم کی قیادت میں مختلف ممالک سے مجسموں اور اشیائے قدیمہ کی بازیابی اور انہیں گھر لانے کے لئے کی جانے والی کوششوں کی تفصیلات پیش کرنے کے لئے اترپردیش کے وزیر اعلیٰ جناب یوگی آدتیہ ناتھ کی رہائش گاہ پر 3 نومبر 2021 کو میڈیا سے بات چیت کریں گے۔
سال 1976سے اب تک 55 مجسمے بھارت واپس لائے گئے ہیں ۔ واپس لائے جانے والے مجسموں میں سے 75 فیصد مجسمے وزیر اعظم جناب نریندر مودی کے دو ر اقتدار میں واپس لائے گئے ہیں۔ 55 اشیائے قدیمہ میں سے 42 2014 کے بعد واپس لائی گئی ہیں، جن میں سے ان ّ پورنا دیوی کا مجسمہ آخری ہے۔
مجسمے کو 11 نومبر کو دلی سے علی گڑھ لے جایا جائے گا، جہاں سے یہ 12 نومبر کو قنوج لے جایا جائے گا اور 14 نومبر کو یہ ایودھیا پہنچے گا۔ آخر میں 15 نومبر کو یہ وارانسی پہنچے گا ، جہاں یہ مناسب رسوم کی ادائیگی کے بعد کاشی وشو ناتھ مندر وارانسی اترپردیش میں نصب کیا جائے گا۔
وزیراعظم جناب نریندر مودی نے نہ صرف ان اشیائے قدیمہ کی بازیابی میں مدد کرنے کے لئے کوششیں کی ہیں بلکہ اپنے غیر ملکی سرکاری دوروں کےدوران وہ انہیں ذاتی طور پر بھی واپس لائے ہیں۔ حالیہ کامیابی کی وجہ دنیا کے مختلف ممالک کے ساتھ ہمارے مسلسل ثقافتی تعلقات اور ممالک کے سربراہان وزیر اعظم کے گرم جوشی والے ذاتی تعلقات ہیں۔ ہماری مورتیاں بھارت کی وراثت ہیں۔ وزارت ثقافت ، امور داخلہ کی وزارت کے ساتھ مل کر وراثت کی اہمیت اور مقامی اہمیت والی اشیائے قدیم کو ملک میں واپس لانے کے لئے کام کررہی ہے ۔ اس سے ان لوگوں کا یقین اور اعتماد بحال ہوگا ، جن کی قدیم وراثت بیرونی ممالک میں لے جائی گئی تھی۔
سیاحت ،ثقافت اور شمال مشرقی خطے کی ترقی کے وزیر جناب جی کشن ریڈی 3 نومبر کو ایودھیا دیپوتسو پروگرام میں بھی شرکت کریں گے۔
اس موقع پر پورے ایودھیاشہر میں 12 لاکھ دئیے  جلاکر ریکارڈ تیار کرنے کی کوشش کی جائے گی۔ان میں سے تقریباََ 9 لاکھ دئیے دیوالی کے موقع پر دریائے سریو کے کناروں پر رام کی پیڑی گھاٹ میں روشن کئے جائیں گے اور تین لاکھ دئیے شہر کے مختلف مقامات پر روشن کئے جائیں گے۔
ایودھیا دیپوتسو کے موقع پر لوک فنکار وں ، رامائن کے مختلف ایپی سوڈ دکھانے والی جھانکیوں کی ریلی نکالی جائے گی، سریو ہرتھی ، 3- ڈی ہولو گرافک شو ، پروجکشن میپنگ ، تھیمیٹک لیزر شو ، رام لیلا کی اسٹیجنگ بھی کی جائے گی۔
وزیراعظم کا دفتر
وزیر اعظم نے شری گورو گوبند سنگھ جی کے پرکاش پرب کے موقع پر عوام کو مبارکباد پیش کی
نئی دہلی، 09 جنوری 2022:
وزیر اعظم جناب نریندر مودی نے شری گورو گوبند سنگھ جی کے پرکاش پرب کے موقع پر عوام کو مبارکباد پیش کی۔
ایک ٹوئیٹ میں، وزیر اعظم نے کہا؛
’’شری گوروگوبند سنگھ جی کے پرکاش پرب کے موقع پر مبارکباد۔ ان کی زندگی اور ان کا پیغام لاکھوں افراد کو تقویت فراہم کرتا ہے۔ مجھے اس حقیقت پر ہمیشہ خوشی محسوس ہوگی کہ ہماری حکومت کو ان کے 350ویں پرکاش پرب کو منانے کا موقع حاصل ہواتھا ۔ اُس وقت کے میرے پٹنہ دورے کی چند جھلکیاں ساجھا کر رہا ہوں۔ https://t.co/1ANjFXI1UA ‘‘
کابینہ
یو پی ایس سی اور سی ایس سی ایم کے درمیان مفاہمتی عرضداشت کو کابینہ کی منظوری
نئی دہلی، 7 مارچ / وزیراعظم جناب نریندر مودی کی صدارت میں مرکزی کابینہ نے یونین پبلک سروس کمیشن  اور سول سروس کونسل آف منگولیا  کے درمیان مفاہمتی عرضداشت  کو اپنی منظوری دے دی ہے۔
مذکورہ بالا ایم او یوسے سی ایس سی ایم اور یو پی ایس سی کےدرمیان موجودہ رشتے مزید مستحکم ہوں گے۔ یہ ایم او یو تقرری کے شعبے میں فریقین کے مابین تجربے اور مہارت کے تبادلے میں آسانی بہم پہنچائے گا۔
۔۔۔۔۔۔۔۔۔۔۔
م ن ۔ش س ۔ ج۔
U- 1438
(Visitor Counter : 52
وزارت سیاحت
وزارت سیاحت نے اپنی سودیش درشن اسکیم کے تحت ملک میں سیاحت کے بنیادی ڈھانچے کی ترقی کے لیے 5399.15 کروڑ روپے کے 76 منصوبوں کو منظوری دی ہے: جناب جی کشن ریڈی
کل 76 منظور شدہ منصوبوں میں سے، 50 منصوبے اب مکمل ہو چکے ہیں
وزارت سیاحت نے اپنی سودیش درشن اسکیم  کے تحت ملک میں سیاحت کے بنیادی ڈھانچے کی ترقی کے لیے 5399.15 کروڑ روپے کے 76 پروجیکٹوں کو منظوری دی ہے۔ ان منظور شدہ منصوبوں میں قبائلی اور دیہی سیاحت کے منصوبے شامل ہیں۔
وزارت سیاحت نے اب اپنی سودیش درشن اسکیم کو سودیش درشن 2.0  کے طور پر تبدیل کیا ہے تاکہ ملک میں پائیدار اور ذمہ دار سیاحتی مقامات کو سیاحتی اور منزل پر مبنی نقطہ نظر کے ساتھ تیار کیا جا سکے۔ سودیش درشن 2.0 اسکیم کے لیے رہنما خطوط مہاراشٹر اور تمل ناڈو سمیت تمام ریاستوں/ مرکز زیر انتظام علاقوں کی انتظامیہ کو جاری کیے گئے ہیں تاہم سودیش درشن 2.0 اسکیم کے تحت ترقی کے لیے کسی منزل کی نشاندہی نہیں کی گئی ہے۔ وزارت سیاحت پہلے ہی سودیش درشن اسکیم کے تحت مہاراشٹر میں 2 اور تمل ناڈو میں 1 پروجیکٹ کو منظوری دے چکی ہے۔
ریاستی حکومتوں/ مرکز زیر انتظام علاقوں کی انتظامیہ کی طرف سے دی گئی معلومات کے مطابق کل 76 منظور شدہ منصوبوں میں سے 50 منصوبے اب مکمل ہو چکے ہیں۔ وزارت سیاحت ہر سرکٹ میں حصہ لینے والے سیاحوں کی کل تعداد کے حوالے سے ڈیٹا کو برقرار نہیں رکھ رہی ہے۔
وزیر سیاحت جناب جی کشن ریڈی نے آج راجیہ سبھا میں ایک تحریری جواب میں یہ معلومات فراہم کی۔